La delegació de Comerç inaugura el tradicional mercat nadalenc del Port de Sagunt
18 de desembre 2020

![](/media/cjvdtfil/74_c_img_7469.jpg)  

La Delegació de Comerç i Mercats ha inaugurat esta vesprada en el Triangle Umbral del Port de Sagunt el tradicional mercat nadalenc. Este acte inaugural ha comptat amb la presència de l'alcalde de Sagunt, Darío Moreno, acompanyat pels i les regidors de la corporació Roberto Rovira, Gloria Parra, José Manuel Tarazona, Javier Timón, Cosme Herranz i Alejandro Vila; així com també de les Falleres Majors Sandra Ordiñaga i Aitana González. 

Amb l'arribada del Nadal, i malgrat la crisi sanitària de la COVID 19, l'Ajuntament de Sagunt, a través del departament de Comerç i Mercats, ha volgut dinamitzar i dotar d'ambient nadalenc el nostre municipi. Per este motiu, com en anys anteriors, se celebra este mercat nadalenc amb les oportunes mesures de seguretat sanitària per garantir la protecció de la ciutadania.

![](/media/tidbq40e/74_c_img_7459.jpg)  

Cal destacar que este mercat de Nadal romandrà en esta ubicació fins el pròxim 27 de desembre, en horari d'11 a 14 hores al matí i de 16 a 21 hores de vesprada. Així mateix, una vegada finalitze este mercat, tindrà lloc el mercat de Reis de Sagunt el qual se celebrarà del 30 de desembre de 2020 al 6 de gener de 2021 en horari d'11 a 14 hores i de 16 a 21 hores. La inauguració tindrà lloc el pròxim 30 de desembre a les 18 hores. 

Amb esta iniciativa, donada en l'època en la qual es realitza, la delegació de Comerç pretén propiciar i impulsar l'ambient nadalenc en la localitat, amb la finalitat de convidar als habitants del municipi a realitzar de forma més agradable les seues compres nadalenques i poder d'esta forma millorar el clima comercial de la nostra localitat alhora que potenciar i afermar el comerç del nostre municipi.​

![](/media/iv3er1zd/74_c_img_7492.jpg)  

La tipologia dels productes que seran oferits als mercats nadalencs va des d'alimentació típica de nadal (torrons, confits, massapans, mantegades, xocolate, dolços nadalencs, rebosteria o castanyes) fins a elements de decoració nadalenca (boles de decoració, cintes de nadal, serpentines, garlandes, veles o articles artesanals). Així mateix, també hi haurà llocs de venda de plantes i arbres de nadal, d'articles relacionats amb el pesebre tradicional i els seus complements, llocs de venda de joguets, d'articles escolars, d'articles de broma, llepolies, articles de regal i articles d'artesania, ceràmica i cistelleria. Està prohibida la venda de productes pirotècnics, productes falsificats (especialment DVD, CD, roba, calçat, marroquineria i articles de pell…), així com aquells no autoritzats per no estar relacionats amb la finalitat i el contingut temàtic del mercat.

![](/media/qcvp1iq1/74_c_img_7490.jpg)  

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-comerc-inaugura-el-tradicional-mercat-nadalenc-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-comerc-inaugura-el-tradicional-mercat-nadalenc-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-comerc-inaugura-el-tradicional-mercat-nadalenc-del-port-de-sagunt/ "Linked In")
*   [](mailto:?body=https://aytosagunto.es/va/actualitat/la-delegacio-de-comerc-inaugura-el-tradicional-mercat-nadalenc-del-port-de-sagunt/)